ועדת הכלכלה, כנסת 24, פרוטוקול מספר 300, 2022-06-29 12:47

מיכאל ביטון: ממשיכים בניקוי שולחן בחוקים מוסכמים של האופוזיציה והקואליציה לקראת פיזור הכנסת.

מיכאל ביטון: כל חוק שיוסכם על ידי האופוזיציה והקואליציה בהסכמות, ולוועדה תהיה סמכות זמן וגיבוי משפטי לקדם, נקדם.

מיכאל ביטון: הצעת חוק הגנת הצרכן (תיקון מס' 65) (סימון תוצרת חקלאית שאינה ארוזה מראש), התשפ"ב–2022, היא מיזוג של מספר הצעות של ח"כים, בסך הכל יחדיו חה"כ ינון אזולאי, חה"כ רם בן ברק, חה"כ יעל רון בן משה, חה"כ משה ארבל, חה"כ נירה שפק, חה"כ רם שפע, וחה"כ אופיר סופר.

מיכאל ביטון: אנחנו אמרנו שנוסיף גם מרכיבי דיון בקריאה שנייה ושלישית, מה שכן חשוב לנו הוא לא לחזור על דברים שנאמרו כבר בקריאה ראשונה, אלא דברים שלא נאמרו.

מיכאל ביטון: אנחנו מקריאים ונותנים הערות?

מיכאל ביטון: אני חושב שזה יהיה הכי טוב להקריא ולתת הערות, ואז להצביע.

איתי עצמון: כן, אוקיי, ואולי אנחנו גם נזכיר מהן הסוגיות שנותרו בעצם לליבון לאחר הקריאה הראשונה, כי אנחנו עכשיו בעצם בשלב של הכנה לקריאה שנייה ושלישית, אז זה הזמן והמקום לדון בהם.

איתי עצמון: הצעת חוק הגנת הצרכן (תיקון מס' 65) (סימון תוצרת חקלאית שאינה ארוזה מראש), התשפ"ב-2022 אני מזכיר, שמדובר כאן על תיקון סעיף 17 לחוק, שמחייב היום עוסק לסמן על גבי טובין המיועדים לצרכן או במצורף להם פרטים בדבר הדברים המופיעים ברשימה, למשל: שם המצרך, כינויו המסחרי, ארץ הייצור, שם היצרן, וכולי, והתיקון כאן הוא לעניין סימון ארץ הייצור ביחס לטובין שהם תוצרת חקלאית, כפי שהקראתי.

מיכאל ביטון: תודה רבה על ההבהרות.

מיכאל ביטון: זאת הייתה ההקראה?

איתי עצמון: זאת ההקראה.

איתי עצמון: אביגיל, את רוצה להזכיר מהן הסוגיות שנותרו פתוחות?

אביגיל כספי: כן, השאלה הראשונה הייתה לגבי סוגי התוצרת החקלאית שנכללת בהצעת החוק.

אביגיל כספי: יש תוצרת שהיא פירות וירקות, שזה יותר פשוט כי הם גידולי שדה, אבל יש מוצרים כמו מוצרי חלב, ביצים ודבש, שבעצם היכולת למכור אותם בתפזורת היא מאוד מוגבלת, והשאלה היא האם יש טעם לכלול אותם בהצעת החוק?

אביגיל כספי: שאלה שנייה.

אביגיל כספי: הצענו בדיון הקודם שהתחילה תהיה נדחית, כלומר, כדי שלקמעונאים יהיה זמן להתארגן לקראת יישום החוק, והשאלה היא, בגלל לוח הזמנים הצפוף, האם להאריך את התחילה למעבר לשישה חודשים?

אביגיל כספי: הייתה עוד שאלה לקראת ההכנה לקריאה השנייה והשלישית.

אביגיל כספי: נשאלה שאלה מה תחולת חוק הגנת הצרכן לגבי איו"ש והאזור, אז בעצם, חוק המועצות המקומיות, בתוספת העשירית אם אני זוכרת נכון, כולל את חוק הגנת הצרכן, ולכן הוראותיו חלות ביחס לאזור.

איתי עצמון: על פניו הן חלות, זאת הבדיקה שהספקנו לעשות.

מיכאל ביטון: תודה רבה.

מיכאל ביטון: הערות בבקשה, להציג את עצמכם.

מיכאל ביטון: גלעד, נכון?

מיכאל ביטון: בבקשה, קצר ולעניין עכשיו, כן.

גלעד קריב: אין בעיה אדוני.

גלעד קריב: גלעד קצב, משרד האוצר.

גלעד קריב: חשוב לי להבהיר שההצעה בעצם מגדילה את הנטל הרגולטורי על העוסקים.

גלעד קריב: אנחנו בעצם מעלים פה דרישה חדשה על העסקים, והיא לסמן את המוצרים, וזה כולל גם הקצאה של עובדים לסמן את המוצרים, גם שטחים, זה כולל גם תביעות ייצוגיות אפשריות, כשבסוף הכל יתגלגל ויושת על העוסקים, וזה יגולגל גם על הצרכן, חשוב להבין את זה, אגב כל השיח על יוקר המחיה.

גלעד קריב: לכן, אנחנו מציעים שיבוצע ריא (RIA) כדי לבחון את התועלת מהצד אל מול העלויות.

גלעד קריב: אני אציין, שקיים שיח שלנו מול נציגי החקלאים לגבי פירות וירקות, השיח הזה עדיין לא הבשיל, ולכן אנחנו כרגע לא מעוניינים להמשיך לקדם את ההצעה מבחינתנו.

גלעד קריב: השיח הוא רק לגבי פירות וירקות, יש פה מוצרים נוספים כמו דגים, עופות, ומוצרי חלב, שלא קיימים בשיח.

גלעד קריב: גם חשוב מאוד לבחון מה היכולת שלנו להטיל על העוסקים לסמן את המוצרים האלה, לצורך העניין דגים טריים, מה בעצם היכולת של עסק מסוים לסמן דגים שהם בתפזורת, אני חושב שזה משהו צריך יהיה לבחון.

גלעד קריב: עוד דבר אחד אחרון, זה לגבי גודל העסקים, אנחנו חושבים שזה לא סביר לחייב כל עסק, בלי שום קשר לגודל שלו, בסימון המוצרים.

גלעד קריב: לצורך העניין, בסטות בשוק הכרמל, לפי הצעת החוק הזו, יצטרכו להפריד ולמיין ולסמן את כל התוצרת שהם בעצם מציגים.

גלעד קריב: צריכים להגדיר איזשהן אמות מידה לגבי גודל העסק שיצטרך לעמוד בדרישות האלה.

מיכאל ביטון: תודה, גלעד.

מיכאל ביטון: עוד דוברים, בבקשה להציג את עצמך, כן.

אילנה מזרחי: אילנה מזרחי, מהרשות להגנת הצרכן, הלשכה המשפטית.

אילנה מזרחי: אנחנו חושבים שההגדרה היא הגדרה מאוד רחבה, שמכניסה סוגי תוצרת שתהיה בעיה לקבוע מהי ארץ הייצור לגביהן.

אילנה מזרחי: אם אנחנו מדברים על פירות וירקות טריים לדוגמה, זה פחות קשה לעשות את זה כי אנחנו יודעים איפה זה גודל ונקטף, אבל אם אנחנו מדברים על פירות מיובשים, אז יכול להיות שארץ ייצור שבה הפרי גדל ונקטף היא אחת, אבל הוא עובר תהליך, מיובש או מעובד, במדינה אחרת, ואז אנחנו שואלים את עצמנו, כשהמחוקק קובע סימון של ארץ ייצור, של איזה מדינה הוא מתכוון בהקשרים האלה.

אילנה מזרחי: הדברים נכונים גם לגבי מוצרי חלב.

מיכאל ביטון: החוק מציע תקנות?

איתי עצמון: זה מה שרציתי להזכיר.

מיכאל ביטון: התקנות יכולות לכלול למלא הוראות, למלא דקדוקים וסיווגים וכולי.

איתי עצמון: תתקני אותי אם אני טועה, אבל יש סמכות לשרת הכלכלה לקבוע בצו טובין שהוראות סעיף קטן (א) לא יחולו עליהם.

איתי עצמון: כלומר, ככל שיהיה צורך, וכמובן שעדיף עכשיו אם אנחנו יודעים היום איזו תוצרת חקלאית רלוונטית להסדר המוצע.

איתי עצמון: עדיף עכשיו להגיד במדויק, אבל להבנתי, כן יש לכם שיקול דעת להחריג.

מיכאל ביטון: כן.

נירה שפק: כמו שנעשה במקומות אחרים ובחקיקה אחרת.

אילנה מזרחי: אז מבדיקה שאנחנו עשינו מול משרד החקלאות, הדברים פחות קשים כשאנחנו מדברים על פירות וירקות טריים - - -

מיכאל ביטון: לא משנה, אילנה, אבל ברגע שיש לכם סמכויות כאלה לדייק דברים ולהוציא תקנות, אז מה הבעיה?

מיכאל ביטון: אם יש חוק כזה כללי ואתם תוציאו נהלים ותקנות וכל מה שנדרש, כולל אפילו סמכות להוציא מוצרים מתוך הרשימה, זאת סמכות קיימת שמוקנית לשרת הכלכלה, אז מה הבעיה?

אילנה מזרחי: כן, נכון, אבל יש שתי בעיות.

אילנה מזרחי: אחת זאת לא בעיה, אפשר לעשות את זה בהמשך, הקושי שלנו זה שאם הסעיף הזה יחול עוד לפני שיהיו תקנות, אז אנחנו בעצם יוצרים מצב - - -

מיכאל ביטון: כדאי שיהיו תקנות, שתזוזו, אנחנו ניתן להם תחולת זמן, ניתן לכם שנה, ניתן לכם משהו, להיערך, ניתן לכם לעבוד אבל לא לפחד.

אילנה מזרחי: אולי באמת צריך לקבוע תחולה של יותר זמן.

אילנה מזרחי: אנחנו לא מפחדים.

מיכאל ביטון: אפשר להביא תקנות מהר, כשהממשלה רוצה תקנות קורונה תוך שבוע היא מביאה אותן, הכל עניין של החלטה.

אילנה מזרחי: עוד דבר, זה שיש כאן סוגי תוצרת שמוסדרים בחיקוקים שונים, ואולי משרד החקלאות יוכל להרחיב בהקשרים האלה, אבל אני יודעת שלמשל לחלב יש הסדרה - - -

מיכאל ביטון: משרד החקלאות בסך הכל בעד החוק הזה, אז אני לא רוצה שהוא ירחיב עכשיו, אני רוצה שהוא יביא תקנות, שהוא יעשה את עבודתו.

אילנה מזרחי: בסדר, אבל אם יש הסדרה לגבי מוצרים מסוימים, אז אולי לא נכון - - -

מיכאל ביטון: אז יהיה ביניכם דיאלוג, החוק לא יחול מיידית.

איתי עצמון: איזה הסדרה יש לגבי המכירה?

אילנה מזרחי: אני מציעה לפנות למשרד החקלאות.

אילנה מזרחי: אני יודעת שכן יש הסדרה - - -

איתי עצמון: יש הסדרה של תכנון בענף החלב, כמו שאנחנו מכירים, אבל השאלה היא, האם יש הסדרה צרכנית?

ברק שדיאור: יש הסדרה לגבי סימון של ביצים.

מיכאל ביטון: בסדר גמור, זה לא סותר את ההסדרה הזאת.

נירה שפק: 100 אחוז, זה לא סותר.

ברק שדיאור: זה כפל הסדרה.

מיכאל ביטון: אז תשאיר אותה, ותציע פעם להוריד את הכפל הזה.

הילה דוידוביץ בלומנטל: אולי לא כשקובעים חקיקה, עדיף רגע את מה שלפחות תכננו שיהיה בין קריאה שנייה לשלישית, להבין, למפות, להבין מה בדיוק - - -

ברק שדיאור: נכון.

מיכאל ביטון: אבל יש הבדל בין להבין, ואת העקרונות הגדולים, לבין לנסח את התקנות עכשיו, אז אנחנו לא נעשה את התקנות עכשיו.

איתי עצמון: אבל הילה, מה שאני שואל הוא האם להבנתך הסמכות שקיימת לשרת הכלכלה בסעיף קטן (ב) יכולה לתת מענה?

איתי עצמון: למשל, אם היא תגיע למסקנה שאין צורך בסימון הזה לגבי מוצרי חלב וביצים, היא יכולה להחריג?

הילה דוידוביץ בלומנטל: להבנתי כן, אבל יכול להיות שזו לא רק שאלה של להחריג או לא להחריג.

איתי עצמון: אלא?

הילה דוידוביץ בלומנטל: אולי יכולות להיות החרגות של סייגים או לקבוע הוראות קונקרטיות, יכול להיות שצריך פה עוד הסמכה, אני לא יודעת.

איתי עצמון: אתם רוצים להציע עוד הסמכה?

איתי עצמון: השאלה היסודית היא האם צריך לכלול באמת את אותם מוצרים שדובר עליהם גם בדיון הקודם.

איתי עצמון: אני מבין שמדובר על מוצרי חלב, ביצים, דבש, האם לכלול אותם כבר עכשיו בחוק?

איתי עצמון: שאלה שנייה, היא האם ההסמכה שקיימת היום לשרת הכלכלה היא מספקת כדי להתמודד עם מצבים שבהם תגיעו למסקנה מקצועית, הממשלה אני מתכוון, שלא נכון להחיל עליהם את ההסדר?

מיכאל ביטון: מבחינתי, יש לנו נוסח, תגידו משהו שאתם רוצים לתקן במילים.

מיכאל ביטון: קידמה, עבודה שחורה, יש מילים שאתם רוצים להוסיף?

מיכאל ביטון: יוזמי החוק יגידו כן או לא, נתדיין פה, מאוד תכליתי.

מיכאל ביטון: כן, אדוני.

נמרוד הגלילי: שלום לכבוד היו"ר, נמרוד הגלילי מאיגוד לשכות המסחר.

נמרוד הגלילי: אני לא אחזור על העמדה שהצגתי בדיון הקודם, שאני חושב שזה אמור להיות באופן וולונטרי ולא מחייב, בידיעה שכבר נתקבלה כנראה החלטה, אבל יש כמה דברים שארצה לומר.

נמרוד הגלילי: דבר ראשון, כמו שציינה פה הילה וציינו נציגי הממשלה, אני חושב שיכול להיות נכון, אם מקדמים את החקיקה הזאת, להתנות את הכניסה לתוקף של החקיקה בתקנות מפורטות, שמסבירות על מה זה כן חל ועל מה זה לא חל.

מיכאל ביטון: אוקיי, נחשוב על זה, נחשוב להוסיף סעיף הסמכה כזה.

איתי עצמון: יש סעיף הסמכה.

מיכאל ביטון: יש?

איתי עצמון: הוא לא רוצה להפנות, שהחוק לא ייכנס לתוקף אלא אם כן - - -

מיכאל ביטון: לא, לא, החוק ייכנס לתוקף ואנשים יעבדו.

מיכאל ביטון: אנחנו ניתן להם זמן, אבל אנשים יביאו את התקנות בזמן.

נמרוד הגלילי: אבל עקב המצב הפוליטי - - -

מיכאל ביטון: אין מצב שלא יעשו את זה.

נמרוד הגלילי: עקב המצב הפוליטי שקיים - - -

נירה שפק: מה הקשר המצב הפוליטי?

מיכאל ביטון: אנחנו ניתן להם יותר מהמצב הפוליטי.

נמרוד הגלילי: לא, כי - - -

נירה שפק: רגע, אני שומעת את זה כל כך הרבה ביומיים האלה מהמשרדים.

נירה שפק: בואו לא נתבלבל, המצב הפוליטי לא מפריע למשרדי הממשלה לעבוד.

נמרוד הגלילי: אבל זה יצטרך אישור של הכנסת.

נירה שפק: אנחנו פה, אנחנו המחוקקים, וכבר עשינו - - -

נמרוד הגלילי: אבל יוצאים עכשיו לפגרה.

מיכאל ביטון: תמיד תהיה כנסת, ובנושאים דחופים יש כנסת.

נירה שפק: אל תדאג, תמיד תהיה כנסת, אז תנו לנו לדאוג לחקיקה - - -

מיכאל ביטון: אתה יודע כמה פעמים עשיתי תקנות בפגרה של כנסת?

מיכאל ביטון: עשיתי עשרות תקנות בפגרה של כנסת כי אין ברירה.

נירה שפק: נו באמת, ברור.

נירה שפק: תעבדו על מה שאתם אחראיים ואנחנו נעבוד על מה שאנחנו אחראיים.

נמרוד הגלילי: אני רק אומר שמהניסיון שלי, ואני כמה שנים מלווה את החקיקה בתחום - - -

מיכאל ביטון: כמו שאמרת, אומרים שהסוסים יצאו למסעם מהאורווה - - -

נמרוד הגלילי: נכון, אני הבנתי את זה.

מיכאל ביטון: אז עכשיו לא להוסיף התניות של בירוקרטיה.

נירה שפק: רק את הסעיף הזה של מה יהיה תורידו, בסדר, אבל אנחנו בדיון ענייני.

נמרוד הגלילי: נקודה נוספת, ברשותך.

נמרוד הגלילי: יש לנו חשש, כמו שאמרנו, מתביעות ייצוגיות קנטרניות ולא הולמות שתופסות את זה בגלל טעות, או שצרכן החזיר מוצר למקום הלא נכון, או שאפילו מי ששם את הסחורה, אותו ירקן בסניף, במרכול, או בשוק - - -

מיכאל ביטון: במה זה שונה מזה שחובתך לשים מחירים על כל מוצר?

מיכאל ביטון: יש הרבה תביעות קנטרניות.

נמרוד הגלילי: אני רק אומר שאני מבקש, אם אפשר להחריג את האפשרות או לאפשר זמן רב יותר לכניסת האכיפה של אותו סעיף.

מיכאל ביטון: אנחנו נכניס זמן היערכות, יהיה זמן היערכות.

מיכאל ביטון: אם יש הבדל בין זמן תוקף לבין זמן אכיפה, וניתן לעגן את זה, אז גם אפשר לדבר על זה, אבל נכניס זמן היערכות ראוי ליישום של הדבר הזה.

איתי עצמון: אני גם ממליץ לקבוע מועד תחילה נדחה.

מיכאל ביטון: כן.

ברק שדיאור: ברק שדיאור, משרד החקלאות.

ברק שדיאור: באמת מכיוון שיש עוד קצת לקונות בחוק, ואנחנו רואים שהוא לא בשל לגמרי, אז הרעיון של התקנות הוא בהחלט רעיון טוב, כי הוא יוכל להשלים את החוסרים.

מיכאל ביטון: אנחנו ניתן את הרעיון הזה, אבל החוק לא יהיה תלוי בתקנות.

מיכאל ביטון: אתם תידרשו להציג אותם בזמן מסוים, והחוק ייכנס לתוקף בזמן אחר.

מיכאל ביטון: אם לא תהיה כנסת ותהיה פגרה, נכנס במיוחד את הוועדה בשבילכם, אם יהיו לכם תקנות בזמן.

נירה שפק: נכון.

הילה דוידוביץ בלומנטל: אני חושבת שאולי כדאי עכשיו להכליל את החוק רק על המוצרים שאנחנו יותר בטוחים בהם, שזה ירקות ופירות - - -

מיכאל ביטון: לא, הפוך, אנחנו נחיל על הכל והתקנות יעשו סדר בברדק.

הילה דוידוביץ בלומנטל: אי אפשר להחריג, להבנתי - - -

מיכאל ביטון: לא, לא, נחיל על הכל והתקנות ייעשו.

מיכאל ביטון: יהיה דיאלוג בין משרד הכלכלה למשרד החקלאות וליוזמי החוק, ויפרטו.

איתי עצמון: רגע, שנייה, לגבי מה שאמרה עכשיו נציגת משרד המשפטים.

איתי עצמון: אני שאלתי קודם האם יש סמכות להבנתכם להחריג, ואת אמרת שכן.

הילה דוידוביץ בלומנטל: לא, יש סמכות כללית להחריג, אבל אני חושבת שאם כתוב בחוק עצמו שהוא חל על דבש, אני לא רואה איך שר יכול לבוא בתקנות ולהגיד שזה לא חל על דבש.

איתי עצמון: לא, אבל שנייה, זאת שאלה פרשנית ולכן שאלתי אתכם, כי אתם אלה שתפרשו את החוק.

הילה דוידוביץ בלומנטל: אז - - -

איתי עצמון: שנייה.

איתי עצמון: כתוב בסעיף 17א לעניין טובין שהם תוצרת חקלאית, ואנחנו מפרטים מהי, על עוסק לציין באופן בולט וכולי, ולאחר מכן, בסעיף קטן (ב) כתוב "השר רשאי לקבוע בצו טובין שהוראות סעיף קטן (א) לא יחולו עליהם".

הילה דוידוביץ בלומנטל: נכון, אבל הוא לא יכול לגבור בצו על משהו קונקרטי שקבוע בחקיקה.

איתי עצמון: אז נסמיך אותו, לכן שאלתי, זו בדיוק הייתה השאלה שלי.

הילה דוידוביץ בלומנטל: אבל אני לא חושבת שאפילו מבחינת הסמכה - - -

איתי עצמון: למה לא?

מיכאל ביטון: אני, אגב, לא הייתי נותן לשר, אני הייתי נותן לשרים, כי אני הייתי רוצה שלשר החקלאות יהיה say בדבר הזה, זה לא רק עניין של כלכלה.

איתי עצמון: אז נוסיף הסמכה.

הילה דוידוביץ בלומנטל: אבל אי אפשר.

איתי עצמון: ברור שאפשר.

הילה דוידוביץ בלומנטל: לא.

איתי עצמון: למה לא?

נירה שפק: אגב, אני רוצה רגע להתייחס לנושא של הביצים שדובר עליהם.

נירה שפק: נכון שעל כל ביצה יש - - -

מיכאל ביטון: חכי רגע, חכי עם הביצים, יש לנו בעיות יותר גדולות.

מיכאל ביטון: כן, חברים, אני רוצה להסמיך את השרים, גם החקלאות וגם הכלכלה, כי אני רוצה את האינפוט של שר החקלאות.

איתי עצמון: אולי נקבע בתוספת?

איתי עצמון: נאפשר לתקן את התוספת, הדבר הזה נעשה כל הזמן.

אילנה מזרחי: כשיש הוראה כללית להבנתנו - - -

איתי עצמון: לא, לכן אני אומר, אפשר להציע מנגנונים יצירתיים, אבל להגיד שאי אפשר זה לא תשובה.

הילה דוידוביץ בלומנטל: לא, אני הצעתי לקבוע את המינימום של - - -

איתי עצמון: אבל את שומעת מחברי הכנסת שהם לא מעוניינים בזה, אז צריך למצוא פתרון אחר.

מיכאל ביטון: אנחנו לא אוהבים מינימום, אנחנו אוהבים מקסימום.

אילנה מזרחי: לא, בסדר גמור, נכון, אבל הרעיון הוא שכל הזמן המחוקק הראשי הוא זה שקובע, ומחוקק המשנה לא יכול לגרוע.

מיכאל ביטון: אני רוצה, איתי, שתציע לי את הדאגה שלהן עם התוספת ואישור התוספת ותקנות, תציע לי נוסח שכולל תקנות.

מיכאל ביטון: תציע לנו את השילוב של שר החקלאות ביחד עם שר הכלכלה לעניין זה, ותציע לנו מועד כניסה לתוקף, ואם יש מועד של תוקף ומועד של אכיפה, אם נהוג גם לעשות הפרדה כזאת, כך שגם יש תוקף וגם יש מועד נוסף להתארגנות, ואז אכיפה.

מיכאל ביטון: תציע לנו את הנוסחים האפשריים.

מיכאל ביטון: אתה רוצה לעשות הפסקה של רבע שעה ואז להביא לנו את זה?

איתי עצמון: אני כותב תוך כדי.

איתי עצמון: אפשר בינתיים לשמוע אולי עוד עמדות.

מיכאל ביטון: בסדר, נשמע עוד עמדות.

מיכאל ביטון: אדוני, כן.

גילי עוז: עו"ד גילי עוז, יועץ משפטי של ארגון מגדלי הדגים בישראל.

גילי עוז: אני יושב פה ויש לי תחושה שאולי שכחנו למה הגענו לפה.

גילי עוז: חלק מרכזי בדיון הזה הוא, אחד, הנושא הצרכני.

גילי עוז: יש פה חוק צרכני מהמעלה הראשונה, ואנחנו רוצים לפשט את הדברים עבור הצרכנים.

גילי עוז: הדבר השני, ודיברנו על זה בישיבה האחרונה, הוא קריטי לחקלאות הישראלית.

גילי עוז: זה הרקע.

גילי עוז: עכשיו לגופו של עניין, אני רוצה לענות פה לכמה מהדברים שעלו.

גילי עוז: אחד, לגבי החשש של הרשתות מתביעות, אז כפי שאדוני אמר, אין שום הבדל בין החשש הקיים נכון להיום לגבי סימון המחירים, למשל.

גילי עוז: אז גם אז אפשר לחשוש, במקרה יימחק המחיר ויתבעו אותי בתביעה ייצוגית.

נמרוד הגלילי: נכון, ואכן יש הרבה תביעות ייצוגיות קנטרניות, אם היית מתעסק בזה, היית יודע.

גילי עוז: רגע אחד, הדבר השני הוא - - -

נמרוד הגלילי: זה נורא פשוט, כל זה מתגלגל אחר כך לצרכן ביוקר המחייה, כל הדברים האלה.

קריאה: חוק נגד תביעות ייצוגיות - - -

מיכאל ביטון: אתם ממש נהנים מאווירת פיזור הכנסת.

מיכאל ביטון: עוד מילה של אחד מכם ואתם בחוץ, מה זה?

מיכאל ביטון: סיימת את דברך, אדוני?

גילי עוז: לא, עוד לא התחלתי.

מיכאל ביטון: לא, אז אתה צריך לסיים, במיוחד אם אתה תומך בחוק, כי מי שמתנגד לחוק רוצה לשרוף זמן, מי שתומך, ויש לנו חצי שעה לגמור אותו, כל דקה שתדבר לא יהיה לנו חוק, אז תמיד לקחת את זה בחשבון.

מיכאל ביטון: כן, גילי.

גילי עוז: בסדר, אני רוצה לחזור לעניין של הסימון, איפה שמסמנים מחיר, משם התחלנו, זה הכי פשוט, זה הכי זול.

גילי עוז: אגב, הרשות להגנת הצרכן פנתה לחקלאים, היא ביקשה את עמדתם בקשר לחוק, אז ארגון מגדלי הפירות הסביר לרשות, בנייר שקיים פה אצל האנשים, מהאוצר ואצל הרשות להגנת הצרכן.

גילי עוז: ארגון מגדלי הפירות בא ואמר שהעלות של הסימון, של הפיתוק, היא בלתי אפשרית, היא 15 אגורות לכל קילוגרם.

גילי עוז: ארגון מגדלי הירקות אמר שזה 30 אגורות לקילוגרם, ועל כן, ברור לגמרי מראש שמספר העובדים שיידרשו לזה אצל החקלאים, הוא כפול ומכופל מאשר עוד עובד באיזה רשת, אם בכלל.

גילי עוז: אז אני מציע, לסיום, להיצמד למקור, ולסמן ליד המחיר.

מיכאל ביטון: תודה.

מיכאל ביטון: עוד הערות של מי שלא דיבר.

מיכאל ביטון: כן, בבקשה, תמר.

תמר מירסקי: תמר מירסקי, הסוכנות לעסקים קטנים במשרד הכלכלה.

תמר מירסקי: אנחנו חושבים שמדובר פה על עומס רגולטורי במיוחד על עסקים קטנים, מכולות שיש להם כמות מאוד מצומצמת של עובדים, ובשבילם להתחיל להתעסק עם הסימון של התוצרת החקלאית שמגיעה כל יום מחדש - - -

יעל רון בן משה: זאת עמדה מתואמת עם השרה והמנכ"ל?

תמר מירסקי: העמדה שלה זה שזה צריך לחזור לוועדת שרים, ולא היה תיאום איתנו לגבי - - -

יעל רון בן משה: את נציגת מזכירות הממשלה?

תמר מירסקי: אני ממשרד הכלכלה.

יעל רון בן משה: אני שואלת האם העמדה שאת אומרת עכשיו היא עמדתך או עמדת שרת הכלכלה ומנכ"ל המשרד?

תמר מירסקי: זה לא תואם איתנו, הנוסח לא תואם איתנו.

תמר מירסקי: עמדת שרת הכלכלה היא שזה היה צריך להיות מתואם איתנו אבל הנוסח של ההצעה לא תואם איתנו, ולכן צריך לחזור - - -

יעל רון בן משה: אוקיי, אנחנו נברר את זה עכשיו, אני חושבת שזאת לא עמדת השרה.

אילנה מזרחי: לא, עמדת הממשלה היא, ויש החלטה של ועדת שרים, לתמוך רק לטרומית בלבד.

יעל רון בן משה: שרת הכלכלה תדע להביא את עמדתה לנציגים פה, בסדר גמור.

מיכאל ביטון: אתם לא דוברים של ועדת השרים, אתם מייצגים משרד, או מנכ"ל או שר או את עצמכם, וכל אפשרי, רק להיות בהירים, בשם מי אתם מדברים?

מיכאל ביטון: בשם השר, בשם המנכ"ל שלכם, או בשם עצמכם, ומותר לחלוק על שרים ומנכ"לים, רק בשביל השקיפות להגיד את זה, ולא, לוועדת השרים יש דוברת משלה.

תמר מירסקי: אבל אני חושבת שזה גם אחריות שלנו כנציגי משרדי ממשלה להציג - - -

מיכאל ביטון: להציג, כן, זה בסדר.

יעל רון בן משה: בבקשה, אז תציגי, אבל היא אמרה שזאת עמדת משרד הכלכלה ורציתי להבין של מי במשרד הכלכלה.

יעל רון בן משה: זאת שאלה לגיטימית, גברתי.

תמר מירסקי: עמדת משרד הכלכלה זאת עמדת הממשלה.

מיכאל ביטון: לא, זה לא אותו דבר, עמדת ועדת שרים ועמדת שר זה לא אותו דבר.

מיכאל ביטון: יכול להיות שר שהוא לא בוועדת שרים ועמדתו לגבי מה שהוחלט שם או נעשה שם היא אחרת, זה לא אותו דבר.

אילנה מזרחי: זאת החלטת ועדת השרים.

יעל רון בן משה: אבל גם בוועדת השרים יש מגוון דעות, ואני רוצה לשמוע מה עמדת משרד הכלכלה שהיא מייצגת, זה תפקידי.

יעל רון בן משה: כל אחד יעשה את תפקידו.

מיכאל ביטון: בכל מקרה, שאלו אותך שאלה, נציגת משרד הכלכלה, עמדת המנכ"ל ועמדת השרה מגבה את הדברים שאת אומרת כאן?

תמר מירסקי: כן, הנוסח מתואם איתנו, ואנחנו חושבים שיש כאן רגולציה מכבידה על עסקים קטנים.

מיכאל ביטון: זאת עמדת השרה?

תמר מירסקי: כן.

מיכאל ביטון: ודאי?

תמר מירסקי: כן.

מיכאל ביטון: אוקיי.

מיכאל ביטון: חה"כ יעל רון, היא אומרת שזאת עמדת השרה באופן ודאי, אז אם את רוצה לבדוק, את יכולה לבדוק.

יעל רון בן משה: בסדר, אז נירה הלכה לבדוק, ואנחנו נמשיך בינתיים הלאה.

מיכאל ביטון: ינון אזולאי, בבקשה.

ינון אזולאי: אני רק רוצה להגיד משהו.

ינון אזולאי: אם זה בעמדת השרה, אז כמובן, מה שהיה בהסכמים אנחנו נעשה.

ינון אזולאי: הייתה הסכמה להעביר את זה בקריאה ראשונה, ומה שיהיה בהסכמים שפה, אנחנו כחברי כנסת עושים.

ינון אזולאי: אני במקרה ובאופן חד פעמי מהאופוזיציה, ומיכאל בקואליציה באופן רב פעמי, אבל אנחנו עובדים בשיתוף פעולה ואנחנו עובדים יחד ושומעים את העמדות, וגם מקיימים את מה שעמדת הממשלה היא, כשהיא נותנת לנו את האפשרות להציע את החוק.

ינון אזולאי: אני רק אומר, שאי אפשר שיבואו אלינו ממשרד הכלכלה, לצורך העניין.

ינון אזולאי: אם ועדת שרים באה ואומרת שזה נוגד את זה, זה בסדר, אבל כשגברתי מגיעה מטעם משרד הכלכלה, כששרת הכלכלה, אני חושב שדעתה הייתה צריכה להישמע באמצעותך כמובן, ולומר לנו מהי, כן או לא, אבל לא להגיד שאנחנו גם לא יודעים את הדעה של שרת הכלכלה, כי אנחנו יודעים דברים אחרים.

ינון אזולאי: לכן אני אומר, אם יש לך את הדעה של שרת הכלכלה, ואת יודעת ששרת הכלכלה אומרת שהיא מתנגדת לחוק במצב שלו, אז בסדר, את אמרת את עמדת שרת הכלכלה.

ינון אזולאי: אבל, לגבי עמדת ועדת השרים, תמחלי לי, נראה לי שזה פחות בתחום שלך, גברתי, ויותר בתחום של ועדת שרים.

ינון אזולאי: לכן, אם את מייצגת את שרת הכלכלה, חד וחלק אני לא חולק על זה, ולכן אני גם מאמין שאם את אומרת שזאת עמדתה של שרת הכלכלה, אני שותק, זה בסדר.

ינון אזולאי: זה הנושא הראשון.

ינון אזולאי: הנושא השני, בכל העניין הזה של יותר רגולציה או פחות רגולציה אני רק רוצה להגיד לכם דבר אחד.

ינון אזולאי: כל מה שנעשה פה, ואגב אנחנו בקשר עם החקלאים, עם היצרנים, עם כל מי שרק אפשר, הם ביקשו גם מאיתנו את החוק הזה, אני בקשר טוב איתם, אני לא חושב שזה יוסיף במחיר, ואני גם חושב יותר מזה, זה יביא תחרות בריאה, ויביא אנשים לקנות תוצרת הארץ ולא תוצרת חו"ל, וזה רק יוסיף להם ולכן הם גם ביקשו את זה מאיתנו.

ינון אזולאי: יכול להיות שאתם חושבים שיש יותר מידי רגולציה, אני משאיר את זה, זאת הדעה שלכם אבל הדעה שלנו היא הפוכה, אבל גם עכשיו אני אומר, וגם יעל פה, וכולנו, גם אני כאופוזיציה, אני לא אעשה משהו שנוגד, כי יש לנו מילה, כשאומרים לנו שזה בהסכמה, אנחנו נמשיך כל דבר בהסכמה.

מיכאל ביטון: תודה רבה.

מיכאל ביטון: היועץ המשפטי ייתן לנו נוסחים לבעיות שעלו פה.

מיכאל ביטון: חבר'ה, תקשיבו טוב, אנחנו לפני הצבעה אז תקשיבו לנוסחים ולתיקונים.

ינון אזולאי: אני הולך לוועדת כספים.

מיכאל ביטון: להתראות, ינון.

מיכאל ביטון: כן, קדימה.

איתי עצמון: כן, מה שאני מציע, הוא שסוגי התוצרת החקלאית שכתבנו פה: פירות, ירקות, גידולי שדה, מוצרי חלב, ביצים, דבש, בקר, צאן, עופות או דגים, יהיו מנויים בתוספת לחוק הגנת הצרכן, ונסמיך את שרת הכלכלה בהתייעצות עם שר החקלאות לשנות את התוספת.

איתי עצמון: כלומר, אפשר יהיה בעצם להסיר משם למשל מוצרי חלב, או דבש, וכולי, ככל שיחשבו שיש צורך בכך.

איתי עצמון: אני מציע גם אולי לשקול להסמיך את שרת הכלכלה באישור הוועדה לקבוע סוגי עוסקים שההסדר המוצע כרגע לא יחול עליהם, או יחול בתנאים ובשינויים כפי שייקבע, ואז בעצם מאפשרים החרגה, אם באמת יחשבו שיש צורך בכך, להחריג עסקים קטנים, או להחיל את ההסדר רק על קמעונאים גדולים.

מיכאל ביטון: כן, יכול להיות לדוגמה בית קפה שמגיש מיץ רימונים ומיץ תפוזים, אז האם הוא צריך לשים שלט שזה תוצרת הארץ?

איתי עצמון: שזה לא חל עליו?

מיכאל ביטון: בסדר, אז אנחנו נבדוק, אנחנו נסמיך את השרה לפנות אלינו כדי לקבוע את מי היא רוצה להחריג.

איתי עצמון: ואני מציע, כדי לאפשר באמת היערכות מספקת גם כמובן לעוסקים, וגם למשרדי הממשלה מבחינת ההחרגות ככל שיידרשו, שתחילתו של החוק תהיה שנה מיום הפרסום.

מיכאל ביטון: נראה סביר, גם בהתחשב באווירת הבחירות, ומומלץ להתחיל ולא לחכות, לייצר מציאות.

אילנה מזרחי: אנחנו רוצים להפנות את סעיף 37 לחוק הגנת הצרכן, שהוא ממילא מחייב חובת היוועצות במקום שהנושא קשור לתחום פעולה של משרד אחר, ולכן אנחנו לא רואים מקום לקבוע את זה.

מיכאל ביטון: אני רואה מקום לקבוע את זה.

מיכאל ביטון: מה כואב לכם שבמקרה קלאסי, שהכל חקלאות, את רוצה שאני אסמיך את שר החקלאות להחריג את המוצרים ולא את שרת הכלכלה?

אילנה מזרחי: אדוני לא הבין אותי.

מיכאל ביטון: אני לא הבנתי, זה הכל חקלאות פה ולשרת הכלכלה יש סמכויות, כל מה שרוצים ממנה זה שהיא תתייעץ עם שר החקלאות, 100 אחוז תוצרת חקלאית.

אילנה מזרחי: אין התנגדות.

מיכאל ביטון: אז אנחנו לא רוצים שהיא תתייעץ?

איתי עצמון: רגע, שנייה, אני רוצה רגע לראות האם אני יורד לסוף דעתך.

איתי עצמון: סעיף 37(ב) קובע כך: "תקנות לפי חוק זה שנתייחדו לעניין נכסים או שירותים שבשטח פעולתו של משרד ממשרדי הממשלה יותקנו גם בהתייעצות עם השר הממונה על אותו משרד".

איתי עצמון: אז אתם אומרים בעצם, שמכוח הסעיף הזה יש חובת התייעצות לגבי התוצרת החקלאית עם שר החקלאות?

מיכאל ביטון: אני לא רציתי התייעצות, אני רציתי סמכות של שניהם, שהם ביחד מחליטים.

איתי עצמון: אה, אני חושב שבדרך כלל המנגנון של שני שרים שקובעים תקנות הוא פחות אפקטיבי.

מיכאל ביטון: אז מה אתה מציע?

איתי עצמון: אם כבר אז בהסכמה.

מיכאל ביטון: אז בהסכמה אני רוצה, לא היוועצות.

איתי עצמון: אוקיי, בסדר, אז אם ככה, הסעיף הזה לא רלוונטי, סעיף 37(ב), אוקיי.

מיכאל ביטון: יפה, סיימנו.

יבגני סובה: היי, שלום, אנחנו רוצים להגיש פה הסתייגות מטעם סיעת ישראל ביתנו.

נירה שפק: רגע, לפני ההסתייגות שווה אולי שאני אגיד משהו.

נירה שפק: יש כאן בעצם אירוע, שהחוק הזה אכן לא בהסכמות בין הקואליציה לבין האופוזיציה, והחוק הזה הובא לכאן על ידי ינון, אז הבנתי שהייתה הסכמה ולכן אנחנו פה.

נירה שפק: אנחנו לא נעשה שום דבר - - -

מיכאל ביטון: זה לא נכון, יש הסכמות בין אופוזיציה לבין קואליציה, לא הייתי מביא את זה בלי הסכמה.

נירה שפק: אז תסביר לנו.

מיכאל ביטון: ההסבר הוא שהאופוזיציה קואליציה קצת מתפרקת, ויש כעס של העבודה וישראל ביתנו מסיבות אחרות, וזה בסדר, יש דברים שלא התרחשו כפי שהם רוצים ולכן הם גם מחרימים חלק מההצבעות, אבל ראש הקואליציה וראש האופוזיציה, שהם טופורובסקי וקיש, הסכימו להביא את החוק הזה לוועדה.

מיכאל ביטון: האם ח"כים או סיעות משנה עושות דין לעצמן?

מיכאל ביטון: על זה אני כבר לא יכול לשלוט.

יעל רון בן משה: ח"כים עושים דין לעצמן?

מיכאל ביטון: לא, אף פעם לא.

יעל רון בן משה: בסיעות הממושמעות היציבות?

רם בן ברק: מי זה נציג משרד הכלכלה?

יבגני סובה: מי זה הנציג של משרד החקלאות?

תמר מירסקי: כן, תמר מירסקי, הסוכנות לעסקים קטנים.

רם בן ברק: מה עמדתכם?

תמר מירסקי: אנחנו מתנגדים, נוסח החוק היה צריך להיות מתואם איתנו לאחר האישור הטרומי, וזה לא נעשה.

רם בן ברק: את מתכוונת לאחר קריאה ראשונה.

יעל רון בן משה: משרד הכלכלה מתנגד.

מיכאל ביטון: כן, יבגני.

יבגני סובה: תודה רבה, אדוני היו"ר.

יבגני סובה: קודם כל, אני לא מתייחס לאמירה שלך לגבי קואליציה ואופוזיציה, אני רק מתייחס פה להסתייגות שברצוני להגיש מטעם סיעת ישראל ביתנו, ההסתייגות היא עניינית.

מיכאל ביטון: אולי לא צריך הסתייגות?

מיכאל ביטון: תציע לנו הצעה ואולי נאמץ את זה בחוק.

יבגני סובה: כן, קודם כל, כמה דברים.

יבגני סובה: בנושא הזה, בעיניי, צריך קודם כל לדבר עם השר, אז ההסתייגות הראשונה אומרת כך: בסעיף הראשון, תיקון לסעיף 17, בפסקה הראשונה: אחרי פסקה זו, "תוצרת חקלאית" יבואו: פירות וירקות.

יבגני סובה: כלומר, אנחנו לא רוצים שהדבר הזה יהיה למשל על דגים.

יבגני סובה: איפה תסמנו על הדג, למשל?

מיכאל ביטון: אתה לא מסמן גם על הפרי, חבר'ה, גם בפירות וירקות זה לא כך.

נירה שפק: לא מסמנים על הדג, מסמנים איפה שהמחיר.

יבגני סובה: חבר'ה, אני מגיש את ההסתייגות.

יבגני סובה: זכותכם להגיד כל מה שאתם רוצים, הכל בסדר, אני מגיש את ההסתייגות.

יעל רון בן משה: אבל שאלת איפה לשים את הסימון.

מיכאל ביטון: לא, אבל הערה להסתייגות שלך, בארגז תפוזים לא שמים על כל תפוז, שמים על הארגז.

מיכאל ביטון: אז אם יש ארגז דגים, שמים על הארגז.

יבגני סובה: על התפוח, אתה שם?

מיכאל ביטון: לא.

נירה שפק: על הארגז, איפה שיש את המחיר.

מיכאל ביטון: על ארגז התפוחים, לא על התפוח עצמו.

נירה שפק: זה תפזורת, אני מזכירה לך.

יעל רון בן משה: גם המחיר הוא לא על התפוח.

מיכאל ביטון: זה תפזורת.

יבגני סובה: מה משרד החקלאות אומר בעניין הזה?

יבגני סובה: רגע, אולי אני אשמיע את כל ההסתייגויות ואז אנחנו נשמע את הצדדים.

נירה שפק: בבקשה.

מיכאל ביטון: אבל השאלה היא האם אתה מאוהב בהסתייגויות או שאתה רוצה להציע לנו תיקוני חקיקה שאולי נכניס אותם עכשיו?

יבגני סובה: אני כרגע מגיש, מה שיצא, אם אנחנו נסכם - - -

מיכאל ביטון: לא, אבל אם אנחנו יכולים להקשיב לך לתיקונים - - -

יבגני סובה: תן לי להשמיע את כל הדברים שאנחנו עושים פה מטעם כל הסיעה, אני לא רק מדבר בשם עצמי, אז לכן חשוב לי להשמיע את הדברים.

מיכאל ביטון: כן.

יבגני סובה: הסתייגות שנייה, אני מבקש שהחוק ייכנס לתוקף רק אחרי התקנת תקנות שיותקנו על ידי שר האוצר ושר החקלאות ופיתוח הכפר, ולא מה שכתוב פה, נדמה לי שישה חודשים, אם לא טועה.

איתי עצמון: עכשיו זה שנה.

יבגני סובה: שנה?

יבגני סובה: אז אני אומר כך, קודם כל זה ייכנס לתוקף רק אחרי שתהיה התקנת תקנות על ידי השר.

איתי עצמון: אבל באיזה עניין?

יבגני סובה: במקום האמור בסעיף 2 – תחילה להצעת החוק.

איתי עצמון: לא, אני מבין, אבל השאלה היא איזה תקנות?

יבגני סובה: כל החוק.

נירה שפק: איזה תקנות?

יבגני סובה: לא, כל החוק.

יבגני סובה: כשאתה מחיל חוק, החוק שלך שמחייב למשל את הסימון של המוצרים, ואתה רוצה לעשות את זה שנה מאז שהחוק נכנס, אז אני מבקש בהסתייגות שלי שזה יהיה קודם כל אחרי שיהיו תקנות של שר האוצר ושר החקלאות.

יבגני סובה: החוק הזה מחייב התקנת תקנות, נכון?

מיכאל ביטון: הבעיה עם זה, זה שאם הוא לא יעשה תקנות שלוש שנים?

יבגני סובה: אז ועדת הכלכלה תחשוב על זה ותפקח.

מיכאל ביטון: אז זה לא בסדר, אנחנו לא רצינו את זה, שנה זה זמן טוב.

מיכאל ביטון: מי שחרוץ יכול להבין.

יבגני סובה: תראה, בסדר, אני מבין, אני רק אומר - - -

נירה שפק: יבגני, שמעת את התשובה?

יבגני סובה: רגע, שנייה, נירה, לא סיימתי.

נירה שפק: לא, אבל שמעת את התשובה שלו?

יבגני סובה: שמעתי, שמעתי את התשובה, בסדר.

נירה שפק: של היועץ המשפטי, לא של מיכאל.

יבגני סובה: לא, לא שמעתי את התשובה של היועץ המשפטי.

נירה שפק: אז בגלל זה אני אומרת, תקשיב רגע.

איתי עצמון: אני אומר, כדי לדעת לנסח או להבין את ההצעות שלך, ולראות אם אפשר אולי להכניס אותן, אני אומר, שרי האוצר והחקלאות הם שרים שאין להם סמכות לפי חוק הגנת הצרכן.

איתי עצמון: השרה המופקדת על החוק היא שרת הכלכלה.

יבגני סובה: גם בנושא שהוא תוצרת חקלאית?

נירה שפק: כן.

איתי עצמון: יש חובת היוועצות, והכנסנו עכשיו הסכמה.

איתי עצמון: לא היית כאן, אבל המודל שעכשיו הוועדה בעצם עמדה להצביע עליו, הוא מודל אחר, כך שהתוצרת החקלאית תהיה מנויה בתוספת, ושרת הכלכלה בהסכמת שר החקלאות, תהיה רשאית לשנות את התוספת.

נירה שפק: נתנו סמכות לשר החקלאות שלא הייתה לו קודם.

יבגני סובה: אני תכף אשמיע את כל ההסתייגויות, ואז אני רוצה לשמוע את העמדה של המשרד.

נירה שפק: יבגני, רק אני רוצה שתבין שנתנו - - -

יבגני סובה: נירה, זה לא עניין בינינו.

נירה שפק: זה לא עניין בינינו, אני רק מבקשת כי אנחנו היינו כאן עם החוק הזה, שתדע, כי אתה מדלג - - -

יבגני סובה: בסדר גמור, אני אשמיע את שאר הדברים ואחר כך נשמע גם את העמדה של המשרד.

נירה שפק: אני רק רוצה להגיד שלא הייתה סמכות לשר החקלאות, ובעקבות החקיקה בעצם טייבנו וכן תהיה לו סמכות.

יבגני סובה: אוקיי.

נירה שפק: זאת אומרת, כאן, עשינו משהו שהוא נכון לטעמנו.

יבגני סובה: אז אמרנו, לגבי כניסת התקנות האמורות בפסקה 1 לתוקף טעונות אישור ועדת הכלכלה של הכנסת.

יבגני סובה: עם זה יש בעיה?

יבגני סובה: או שגם עם זה יש בעיה?

יבגני סובה: בוא, אני פשוט אגיש לך את זה.

יבגני סובה: דבר אחרון - - -

איתי עצמון: אבל אין תקנות בפסקה 2.

יבגני סובה: אין תקנות בפסקה 2?

נירה שפק: לא, תחולת החוק.

איתי עצמון: אני רק אגיד, הסעיף יחייב עוסק לסמן את ארץ הייצור לגבי טובין שהם תוצרת חקלאית.

איתי עצמון: זאת אומרת, יש חובה ישירה שמוטלת בחוק.

איתי עצמון: יש כמובן חקיקת משנה שהיא מעטפת לעניין הזה - - -

יבגני סובה: נו, ומה חקיקת המשנה אומרת?

יבגני סובה: חקיקת המשנה היא לא תקנות?

איתי עצמון: אז אני אגיד מה ההסדר, כי פשוט דובר כאן לפני שהגעת על הסדר קצת אחר.

איתי עצמון: אז כמו שאמרתי, סוגי התוצרת יהיו מנויים בתוספת.

איתי עצמון: שרת הכלכלה, בהסכמת שר החקלאות, תהיה רשאית לשנות את התוספת.

איתי עצמון: התחילה היא שנה מיום הפרסום, ונתנו סמכות לשרת הכלכלה, באישור ועדת הכלכלה, לקבוע סוגי עוסקים שההסדר לא יחול עליהם או יחול בתנאים או בשינויים כפי שייקבע.

איתי עצמון: אז יש כאן עוד שינויים שהוסכמו, וזה היה הכיוון של הוועדה לצורך הצבעה מבחינת הצעת החוק.

יבגני סובה: אוקיי, אני רשמתי את זה, אני בכל מקרה אבקש התייעצות סיעתית למשך חמש דקות לפני ההצבעה, אז אנחנו נדבר גם על הסעיף הזה.

יבגני סובה: הדבר האחרון שביקשו הוא כזה: משרד הכלכלה והתעשייה יגיש לוועדת הכלכלה של הכנסת דו"ח הערכת השפעת הרגולציה, ריא, לאישור התקנות.

יבגני סובה: מה עם זה?

יבגני סובה: אתם דיברתם על זה, איתי?

איתי עצמון: הייתה כאן התייחסות של משרד הכלכלה, הם יכולים אולי לחזור ולהגיד אותה.

מיכאל ביטון: טוב, חברים, אני עוצר את הדיון ויוצא להפסקה.

מיכאל ביטון: אני אגיד לכם מאיזה מקום הפסקנו.

מיכאל ביטון: קודם כל, מעדכנים אותי שההסכמות על קריאה ראשונה שעשינו היו ב-100 אחוז, גם על שנייה ושלישית הייתה אווירה חיובית לקדם, אבל כרגע הם במו"מ, האוצר, הכלכלה ואחרים, סביב החוק הזה מתוך חבילה כוללת של הסכמות.

נירה שפק: לא בגלל החוק אלא בגלל החבילה.

מיכאל ביטון: לא, לא התוכן אלא חבילת הסכמות שעוד מנסים לנסח.

מיכאל ביטון: ברגע שיו"ר הקואליציה ויו"ר האופוזיציה ינחו אותנו שהחוק הזה מוסכם, נצביע עליו בנוסח ובתיקונים שהצגנו עד עכשיו, לא ייפתח דיון.

מיכאל ביטון: סיעת ישראל ביתנו תחליט, לאור ההסכמות, אם היא מושכת את ההסתייגויות, כרגע אנחנו אפילו לא שמים אותם.

מיכאל ביטון: אם תרצה להביא אותם באי הסכמה, תביא - - -

יבגני סובה: לא, אני אביא את זה, ואז אני אמשוך אם יש הסכמות.

מיכאל ביטון: אה, בסדר, מה שאתה רוצה.

מיכאל ביטון: אז אנחנו רשמנו בפנינו את ההסתייגויות שלכם, אנחנו לא מצביעים עליהם, תחליטו לבטל כחלק מההסכמות - - -

רם בן ברק: הם יבטלו כשיהיו הסכמות.

רם בן ברק: ההסכמות זה עם האוצר.

מיכאל ביטון: בהסכמות תבטלו, והפגישה שתהיה פה אחר ההפסקה, זה יכול להיות בלילות גם, היא תהיה ישר הצבעה.

יבגני סובה: אין בעיה, מצוין.

מיכאל ביטון: הסתייגויות הצבעה או לא, הסרה, והצבעה על החוק בנוסח ובתיקונים שהיועץ המשפטי הציג פה.

מיכאל ביטון: אני נועל את הדיון, לא, אני לא נועל את הדיון, מועד ייקבע, הפסקה.